section_heading: Životopis
paragraph_text: Dana 13. rujna 1982. godine sudjelovala je u automobilskoj nesreći nedaleko od Monte Carla, u kojoj je poginula njena majka Grace. Stéphanie je završila u bolnici s lakšim ozljedama. Službena verzija događaja je da je Grace Kelly imala srčani udar tijekom vožnje, zbog čega je izgubila nadzor nad automobilom, dok glasine tvrde da je zapravo Stéphanie bila ta koja je vozila i prouzročila nesreću. Zbog ozljeda nije mogla prisustvovati majčinom sprovodu.